ร้านนี้อยู่ตรงชั้น 4 ตรงฝั่งเดียวกับศูนย์อาหาร Pier 21 ขึ้นบันไดเลื่อนมาแล้วจะเจอเลย ร้านนี้ปกติจะทำอาหารเร็วเป็นพิเศษอยู่แล้วทำให้ไม่ต้องรอนานก็ได้ทาน (ถ้าไม่มีคิวอยู่ก่อนแล้วนะ)

ของที่สั่งวันนี้คือเกี๊ยวซ่ากับทันตันเมน ทางเกี๋ยวซ่านี่เป็นเมนูประจำแล้วอยู่แล้ว แต่วันนี้เป็นครั้งแรกที่ได้ลองทันตันเมนแบบน้ำใสค่ะ ปกติจะทานเป็นทงคัตสึทันตันเมน

เกี๊ยวซ่า — ยังคงความกรอบนอกนุ่มในเหมือนเดิม โดยส่วนตัวคิดว่าถ้าทานคู่กับน้ำจิ้มเกี๊ยวซ่าที่ใส่น้ำมันงาด้วยนิดนึงแล้วจะอร่อยมากขึ้น แต่วันนี้มีความรู้สึกว่ามันชืดๆเหมือนกันว่าทำมาซักพักแล้วค่อยเอามาเสิร์ฟทำให้ไม่ประทับใจเท่าที่ควร

ทันตัมเมน — สำหรับเมนูนี้ถ้าสั่งเป็นแบบน้ำใสรสชาติจะเข้มข้นกว่าแบบทงคัตสึและไม่กลมกล่อมเท่า ถ้าใครชอบรสชาติของซอสทันตัมของที่นี่ จานนี้ก็เป็นตัวเลือกที่ดีอันนึงค่ะ แต่สำหรับวันนี้ก็แอบผิดหวังนิดหน่อยอีกเหมือนกันตรงหมูสับค่ะ ปกติจะอร่อยและคุณภาพของเนื้อหมูเหมือนจะดีกว่านี่ แต่วันนี้มาเหมือนมีเศษหมูที่เหลือมาจากการเตรียมเมนูอื่นปนมาด้วย